钦定古今图书集成/明伦汇编/氏族典/第191卷 > 萧汉
## 钦定古今图书集成/明伦汇编/氏族典/第191卷 > 萧汉

按《明外史宋一鹤传》：“李自成陷承天，钟祥知县萧汉
死之。汉字云涛，南丰人，崇祯十年进士。居官不徇请
谒，武备修举。十五年冬，贼薄城，汉佐一鹤拒贼，杀伤
甚多。元旦突围谒献陵，贼骑环之，汉大呼‘钟祥令在
此，若等不得惊陵寝’！贼挟之去，汉延颈就刃，遣使说
降，拒不听。明日城陷，送汉吉祥寺，令僧谨视之，觅死”
具不得。初五日，于僧榻得一剃刀，即自刭。诏赠大理
寺丞。